[pic] | COMISIA COMUNITĂŢILOR EUROPENE |

Bruxelles, 5.6.2009

COM(2009) 265 final

2006/0008 (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE, privind amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (CE) nr. 883/2004 privind coordonarea sistemelor de securitate socială și de stabilire a conținutului anexelor acestuia

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

2006/0008 (COD)

AVIZUL COMISIEI în conformitate cu articolul 251 alineatul (2) paragraful al treilea litera (c) din Tratatul CE, privind amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI de modificare a Regulamentului (CE) nr. 883/2004 privind coordonarea sistemelor de securitate socială și de stabilire a conținutului anexelor acestuia

1. INTRODUCERE

În conformitate cu articolul 251 alineatul (2) paragraful al treilea litera (c) din Tratatul CE, Comisia emite un aviz privind amendamentele propuse de Parlamentul European în a doua lectură. Avizul Comisiei cu privire la cele patru amendamente propuse de Parlament este prezentat în continuare.

2. Istoricul dosarului

Data transmiterii propunerii către Parlamentul European și către Consiliu: - cu privire la propunerea COM(2006) 7 final (2006/0008/COD) - cu privire la propunerea COM(2007) 376 final (2007/0129/COD) | 24 ianuarie 2006 3 iulie 2007 |

Data avizului Comitetului Economic și Social European: | 26 octombrie 2006 |

Data avizului Parlamentului European la prima lectură: | 9 iulie 2008 |

Data transmiterii propunerii modificate [(COM(2008) 648 final] (2006/0008/COD) | 15 octombrie 2008 |

Data adoptării poziției comune: | 17 decembrie 2008 |

Data adoptării comunicării Comisiei: | 7 ianuarie 2009 |

Data avizului Parlamentului European, a doua lectură: | 22 aprilie 2009 |

3. Obiectul propunerii

La 29 aprilie 2004, Parlamentul European și Consiliul au adoptat Regulamentul (CE) nr. 883/2004[1] privind coordonarea sistemelor de securitate socială care va înlocui Regulamentul (CEE) nr. 1408/71[2].

Regulamentul (CE) nr. 883/2004 are o serie de anexe care conțin dispoziţii referitoare la fiecare stat membru. Conţinutul unora dintre aceste anexe nu a fost stabilit la momentul adoptării Regulamentului nr. 883/2004. Prin urmare, Regulamentul (CE) nr. 883/2004 prevede definirea conținutului anexelor sale II (dispoziții ale unor convenții care rămân în vigoare), X (prestații speciale în numerar necontributive) și XI (dispoziții speciale pentru aplicarea legislației statelor membre) înainte de data aplicării regulamentului. În plus, unele din anexele la Regulamentul (CE) nr. 883/2004 trebuie să fie adaptate pentru a lua în considerare cerințele statelor membre care au aderat la Uniunea Europeană de la adoptarea regulamentului, precum și evoluțiile recente din alte state membre.

În acest context, Comisia a adoptat două propuneri de regulamente la 24 ianuarie 2006 și respectiv la 3 iulie 2007.

- Propunerea de regulament al Parlamentului European și al Consiliului de modificare a Regulamentului (CE) nr. 883/2004 privind coordonarea sistemelor de securitate socială și de stabilire a conținutului anexei XI;

- Propunerea de regulament al Parlamentului European și al Consiliului de modificare a anexelor la Regulamentul (CE) nr. 883/2004 privind coordonarea sistemelor de securitate socială.

Comisia a prezentat propunerea sa modificată la 15 octombrie 2008, luând în considerare modificarea din partea Parlamentului European pentru a fuziona cele două propuneri originale în cadrul unui singur text. Procedura referitoare la propunere (2007/0129/COD) a fost abandonată, ca urmare a incorporării sale în procedura legată de prima propunere (2006/0008/COD).

Propunerea unui regulament care să stabilească conținutul anexei XI prevede dispoziții suplimentare privind aspecte specifice ale legislației proprii fiecărui stat membru, care să garanteze aplicarea fără greutăți a Regulamentului (CE) nr. 883/2004 în statele membre vizate. În conformitate cu obiectivul general de simplificare, propunerea conține mai puține dispoziții decât anexa VI corespunzătoare din Regulamentul (CEE) nr. 1408/71.

Anexele II și X la Regulamentul 883/2004 au dispoziţii echivalente cu cele ale anexelor III și IIa din Regulamentul 1408/71. Celelalte anexe trebuie completate pentru a lua în considerare statele membre care au aderat la UE după adoptarea Regulamentului nr. 883/2004. Unele dintre aceste anexe au, de asemenea, dispoziții corespondente în Regulamentul 1408/71. Totuși, anexa I partea 1 (avansuri din pensiile alimentare) și anexele III și IV (reguli speciale privind prestațiile de îngrijire a sănătății) sunt noi.

4. Avizul Comisiei privind amendamentele Parlamentului European

4.1. Amendamente acceptate de către Comisie

Comisia acceptă toate cele 4 amendamente adoptate de Parlament.

Cele 4 amendamente se referă la anexa III care conține o listă de state membre care aplică „restricţii privind dreptul membrilor de familie ai unui lucrător frontalier la prestaţii în natură” în statul membru competent. Textul prevede o revizuire a anexei III nu mai târziu de 5 ani de la data intrării în vigoare a regulamentului. Obiectivul celor 4 amendamente corespondente [noul considerent 7 a, articolul 1 – punctul 7, articolul 1 - punctul 8 şi articolul 1 – punctul 9 – litera b a (nouă)] este de a preciza că revizia are drept scop, în principiu, abrogarea anexei III, cu excepţia cazului în care există motive întemeiate pentru a proceda diferit.

5. CONCLUZIE

În temeiul articolului 250 alineatul (2) din Tratatul CE, Comisia își modifică propunerea după cum se prevede mai sus.

[1] JO L 166, 30.4.2004, versiune rectificată în JO L 200, 7.6.2004, p. 1

[2] Regulamentul (CEE) nr. 1408/71 al Consiliului privind aplicarea regimurilor de securitate socială în raport cu lucrătorii salariați, cu lucrătorii care desfășoară activităţi independente și cu membrii familiilor acestora care se deplasează în cadrul Comunității, JO L 149, 5.7.1971, p. 2.